open-index/open-wikipedia-markdown huggingface dataset:
Suzanne Prou

**Suzanne Prou** (1920 Grimaud, Ranska – 1995) oli ranskalainen kirjailija. Hänen romaaniensa tapahtumaympäristönä on usein joku Provencen pikkukaupunki. Romaaneista välittyvät sovinnaisuuden taustalla kuohuvat tunteet.

*Terassilla* kertoo kahdesta yhdessä asuvasta vanhasta naisesta, joiden menneisyyteen kuuluu häpeällinen kolmiodraama, jonka osapuoli, nuori Paul Bernardini, kuoli hämärissä oloissa. Teos oli Ranskassa paitsi menestys, myös palkittu. Teoksesta myönnettiin Proulle Renaudot-palkinto 1973.

## Suomennetut teokset
* *Terassilla* (*La terrasse des Bernardini*), suom. Leena Kirstinä, WSOY 1977 Sarja: Aikamme kertojia 

## Lähteet
TKO-äly

**TKO-äly ry** on Helsingin yliopiston tietojenkäsittelytieteen ja datatieteen opiskelijoiden ainejärjestö. Järjestöön kuuluu noin 1000 jäsentä, mikä tekee siitä Kumpulan kampuksen suurimman ainejärjestön.

Yhdistys on perustettu vuonna 1988, jolloin oppiainetta kutsuttiin vielä tietojenkäsittelyopiksi. Tästä syystä yhdistyksen nimessä on lyhenne TKO.

Yhdistyksen hallitukseen kuuluu puheenjohtaja, rahastonhoitaja, sihteeri sekä enintään 11 muuta jäsentä. Hallitus valitaan loka- ja joulukuun välillä pidettävässä syyskokouksessa ja sen toimikausi on kalenterivuosi.

## Lähteet

## Kirjallisuutta
* 

## Aiheesta muualla
*TKO-älyn kotisivut
Phill Jones

**Phillip Charles George ”Phill” Jones** (s. 25. tammikuuta 1974 Christchurch) on uusiseelantilainen kilpauransa päättänyt koripalloilija. Heittävänä takamiehenä tai pienenä laitahyökkääjänä pelannut Jones pelasi urallaan kotimaansa lisäksi Italiassa, Suomessa ja Australiassa. Suomessa hän voitti Kouvoissa maan mestaruuden vuonna 1999 ja cup-mestaruuden vuosina 1998 ja 2001. Uuden-Seelannin miesten maajoukkuetta Jones edusti muun muassa kaksissa kesäolympialaisissa ja kolmissa MM-kilpailuissa. Vuoden 2002 MM-kilpailuissa Jonesin edustama Uusi-Seelanti sijoittui neljänneksi.

## Pelaajaura
### Seurajoukkueet

Jones pelasi ammattilaisurallaan Uuden-Seelannin lisäksi Italiassa, Suomessa ja Australiassa. Suomessa hän pelasi Kouvoissa pohjoisen pallonpuoliskon talvikaudet 1998–1999 ja 2000–2002 lukuun ottamatta syksyä 2001, jolloin hän edusti Espoon Honkaa. Kouvojen pelaajana Jones voitti vuonna 1999 Suomen mestaruuden ja Suomen cup-mestaruuden. Toisen Suomen cupin mestaruutensa hän voitti vuonna 2001. Italiassa Jones edusti Pallacanestro Cantùa. Uudessa-Seelannissa Jones voitti maan mestaruuksia ja lukeutuu pääsarjan historian merkittävimpiin pelaajiin: Nelson Giants on jäädyttänyt hänen pelinumeronsa.

### Maajoukkue

Jones edusti Uuden-Seelannin miesten maajoukkuetta muun muassa kesäolympialaisissa Sydneyssä 2000 ja Ateenssa 2004 sekä vuosien 2002, 2006 ja 2010 MM-kilpailuissa. Vuoden 2002 MM-kilpailuissa Uusi-Seelanti oli neljäs hävittyään pronssiottelussa Saksalle. Vuosina 2003, 2005 ja 2007 saavutti Uuden-Seelannin joukkueessa Oseanian-mestaruuskilpailujen hopeaa.

## Lähteet
* 
* Phill Jones Stats Basketball-Reference.com  
* Phillip Jones Suomen Koripalloliitto
* Profiili Italian koripalloliitto 

### Viitteet

## Aiheesta muualla
* Phill Jones Player Profile eurobasket.com
Balboa (kappale)

**Balboa** on suomalaisen rock-yhtyeen Blind Channelin esittämä kappale, joka julkaistiin 13.8.2021. Kappale kertoo vaikeuksien voittamisesta sekä siitä, miltä altavastaajana oleminen tuntuu. Kappale on elokuvahahmo Rocky Balboan mukaan nimetty. Kappaleen Rocky-teema jatkuu myös videossa, joka kuvattiin Tallinnassa tyhjään teollisuushalliin rakennetulla nyrkkeilyareenalla.

## Lähteet

## Aiheesta muualla
* Musiikkivideo youtubessa
Maija Liuhto

**Maija Liuhto** (s. 1987 tai 1988) on suomalainen toimittaja, joka on erikoistunut Keski-Aasiaan. Hän on toiminut toimittajana niin Afganistanissa kuin Pakistanissakin. Vuonna 2016 toimittajanuransa aloittanut Liuhto on tehnyt freelancerina juttuja *[[Helsingin Sanomat|Helsingin Sanomille]]*, *[[Channel News Asia]]lle*, *[[The Atlantic]]ille*, *[[Los Angeles Times]]ille*, *[[Al Jazeera]]lle* sekä *[[Foreign Policy]]lle*. Vuoden 2021 elokuussa hän aloitti Ylen Keski-Aasian toimittajana.

Liuhto valmistui vuonna 2012 filosofian maisteriksi Wienin yliopistosta, jossa hän opiskeli sosiaali- ja kulttuuriantropologiaa sekä Keski-Aasian tutkimusta. Hän on asunut yli 10 vuotta Keski-Aasiassa. Vuoden 2024 alussa hän muutti Istanbuliin.

## Lähteet
Reijo Kauppila

**Reijo "Repa" Kauppila** (myös nimellä **Repa Rantsila**, s. 8. huhtikuuta 1964 Oulu) on suomalainen rumpali, joka on soittanut muun muassa Smackissa, Pelle Miljoona & Linnunlaulussa, Rudissa ja Stalkerissa.

Kauppila pääsi ensimmäistä kertaa levyttämään raahelaisen Osake 7 -yhtyeen kanssa singlellä "Soiva legioona" vuonna 1983. Tämän jälkeen hän soitti Rudissa ja Stalkerissa, mutta levytti molempien yhtyeiden kanssa vain yhden singlen. Vuonna 1986 Kauppila kiinnitettiin Pelle Miljoona & Linnunlaulu -kokoonpanoon, jossa hän ehti soittaa kahdella albumilla ennen liittymistään Smackiin. Kauppila lähti yhtyeen mukana Yhdysvaltojen Los Angelesiin ilmoittamatta asiasta Pelle Miljoonalle. Kauppila soitti Smackissa yhtyeen vuonna 1990 tapahtuneeseen hajoamiseen saakka.

Smackin hajoamisen jälkeen Kauppila jäi asumaan Los Angelesiin. Hän soitti Yhdysvalloissa muun muassa yhtyeissä Neighborhood Bullys ja Smash Fashion. Ammatikseen hän työskenteli jakeluauton kuljettajana. Alkuvuodesta 2018 Kauppila muutti takaisin Suomeen. Hänellä on vuonna 2019 syntynyt poika.

Kauppila on mukana vuonna 2019 muodostetussa Pelle Miljoona & Rockers -kokoonpanossa, joka julkaisi vuonna 2020 albumin *[[Tanssiva tuli]]*. 

## Lähteet
Korea Hydro and Nuclear Power

**Korea Hydro and Nuclear Power Co., Ltd.** (, lyhennys **KHNP**, epävirall. suomennus *Korean vesi- ja ydinvoimayhtiö*) on eteläkorealainen, pörssinoteeratun, valtioenemmistöisen Korea Electric Power -energiakonsernin (KEPCO) sataprosenttisesti omistama tytäryhtiö.

KHNP on Etelä-Korean suurin sähköntuottaja ja se omistaa ja operoi Etelä-Korean neljää ydinvoimalaitosta, joissa toimi yhteensä 24 ydinvoimalaitosyksikköä (8/2021). Yhtiö tarjoaa voimalaitoksiin liittyviä konsulttipalveluja eli tekee voimalaitosten toteutusarvioita ulkomaille (erityisesti korealaisilla reaktorimalleilla) sekä antaa teknistä neuvontaa voimaloiden modifiointi- ja kehittämistarpeisiin. KHNP:llä on palveluksessaan noin 7&nbsp;600 työntekijää,  tai emoyhtiön mukaan 11&nbsp;559 työntekijää. 

## Ydinvoimalat

YK:n ydinenergiajärjestö IAEA:n mukaan KHNP:n ydinvoimalat tuottivat vuonna 2020 yhteensä 29,6 prosenttia Etelä-Korean sähköstä. Korean vesi- ja ydinvoimayhtiö (KHNP) oman ilmoituksen sen osuus oli 29,8 prosenttia joulukuussa 2020.

Korea Hydro and Nuclear Power -yhtiöllä oli vuoden 2020 lopussa yhteensä 24 toiminnassa ollutta ydinvoimalayksikköä neljässä voimalaitoksessaan:

* Hanbitin ydinvoimalaitos, Etelä-Jeolla
* Hanulin ydinvoimalaitos, Uljin
* Korin ydinvoimalaitos, Busan ja Ulsan
* Wolsongin ydinvoimalaitos, Gyeongju

Lisäksi rakenteilla on neljä lisäreaktoria nykyisiin voimaloihin. 

Maailmassa oli vuoden 2020 lopussa yhteensä 443 operatiivistä ydinvoimalayksikköä, joiden nettotuotantokapasiteetti oli yhteensä 393,24 GW(e). Ydinvoimaloiden sähköntuotantokapasiteetilla (23,2 GW(e)/24 yksikköä) mitattuna Etelä-Korea (KHNP) oli vuonna 2020 maailman 6. suurin ydinvoimamaa. Sitä suurempia olivat vain Yhdysvallat (yhteiskapasiteetti 95,5 GW(e)/ 93 yksikköä), Ranska (61,4 GW(e)/ 56), Kiina (48,5 GW(e)/ 51) , Japani (31,7 GW(e)/33) ja Venäjä (28,6 GW(e)/38). 

KHNP on suunnitellut yhdysvaltalaisen esikuvan pohjalta OPR-1000-reaktorin (Optimum Power Reactor 1000 MWe) ja sittemmin kehittyneemmän APR-1400-painevesireaktorilaitosmallin (Advanced Power Reactor 1400 MWe). KHNP:llä on käytössä 12 OPR-1000-laitosyksikköä. APR-1400-laitosyksikköjä on käytössä ja rakenteilla Etelä-Korean ohella Barakahin ydinvoimalassa Yhdistyneissä arabiemiirikunnissa.

## Muut voimalat

Yhtiöllä oli joulukuussa 2020 21 suurempaa tai keskisuurta vesivoimalaitosyksikköä (osuus yhtiön sähköntuotannosta 2,1%) ja 16 pumppuvoimalaitosyksikköä (osuus 16,4%) sekä aurinko- ja tuulivoimalalaitosyksiköitä (osuus 0,2 %). 

## Kuvia


File:Yonggwang (now Hanbit) 04790184 (8505820561).jpg| KHNP:n Hanbitin ydinvoimalaitos Etelä-Koreassa.
File:Ulchin (now Hanul) 04790182 (8506930230).jpg|Hanulin ydinvoimalaitos.
File:Kori Nuclear Power Plant (8505820845).jpg|Korin ydinvoimalaitoksen yksiköt (vasemmalta) 4, 3, 2 ja 1.
File:Wolsong (04790183).jpg|Wolsongin ydinvoimalaitos.
한국수력원자력 중앙연구원.jpg| KHNP:n tutkimuskeskus.


## Katso myös
* Etelä-Korean energiapolitiikka

## Lähteet
Koirat karvoissaan

**Koirat karvoissaan** (*Man Trouble*) on Bob Rafelsonin ohjaama yhdysvaltalainen komediaelokuva vuodelta 1992. Sen pääosia näyttelevät Jack Nicholson, Ellen Barkin ja Harry Dean Stanton.

## Juoni
Carole Eastmanin käsikirjoittamassa farssimaisessa tarinassa oopperalaulajatar joutuu hankkimaan vartiokoiran suojelemaan itseään murtovarkailta. Kaupanpäällisiksi hän saa omalaatuisen, elostelevan ja epärehellisen koirakouluttajan vaivakseen.

## Vastaanotto
Jack Nicholson sai huonoimman miespääosan Razzie-ehdokkuuden yhteisesti tästä ja samana vuonna valmistuneesta elokuvasta *[[Hoffa]]*.

*[[The Washington Post]]in* Elaine Dutka kirjoitti, että etukäteen elokuva kuulosti upealta idealta: siinä tekisivät jälleen yhteistyötä käsikirjoittaja Carol Eastman, ohjaaja Bob Rafelson ja Jack Nicholson, jotka 22 vuotta aiemmin toivat nähtäväksi persoonallisen pikkufilmin *[[Rajut kuviot]]* (1970). Elokuva oli kuitenkin sekä hänestä että monien tuotantotahojen edustajienkin mielestä melkoisen epäonnistunut. *[[video-opas|Video-oppaassa]]* vuodelta 1994 Bello Romano kirjoitti loistavien näyttelijöiden menevän täysin hukkaan liian moneen suuntaan sohivassa komediassa. Hänestä 55-vuotias Nicholson oli myös aivan liian vanha naistenmiehen rooliin.

## Lähteet
Baureihe 483 ja 484

**Baureihe 483** ja **Baureihe 484** ovat Berliinin S-Bahnilla liikennöiviä junamalleja. Mallit eroavat toisistaan siten, että Baureihe 483:ssa on kaksi vaunua ja Baureihe 484:ssä neljä vaunua. Ensimmäiset junat otettiin kaupalliseen käyttöön 1. tammikuuta 2021. Niitä on tarkoitus ottaa käyttöön vuoteen 2023 mennessä yhteensä 106 kappaletta, joista 21 on Baureihe 483 -sarjan junia ja 85 Baureihe 484 -sarjan junia. Junat valmistaa Stadler ja Siemens.

Molempien mallien huippunopeus on 100&nbsp;km/h ja kiihtyvyys 1,0&nbsp;m/s2. Baureihe 483 -sarjan junissa on 82 istumapaikkaa ja 91 seisomapaikkaa. Baureihe 484 -sarjan junissa istumapaikkoja on 190 ja seisomapaikkoja 208.

## Lähteet

## Aiheesta muualla
Keski-Pohjanmaan pelastuslaitos

**Keski-Pohjanmaan pelastuslaitos** (vuoteen 2023 **Keski-Pohjanmaan ja Pietarsaaren alueen pelastuslaitos**) on yksi Suomen 22:sta pelastuslaitoksista. Pelastuslaitoksen toimialue kattaa Keski-Pohjanmaan hyvinvointialueen. Vuosina 2004–2022 pelastuslaitos kattoi myös Pietarsaaren kaupungin sekä Luodon ja Kruunupyyn kunnat, jotka siirtyivät osaksi Pohjanmaan pelastuslaitosta sosiaali- ja terveydenhuollon uudistuksen myötä 1.1.2023 alkaen.

## Paloasemat

* 11 Kokkola
* 12 Ventus
* 15 Kälviä
* 16 Lohtaja
* 17 Ullava

* 41 Kaustinen
* 42 Veteli
* 43 Halsua
* 44 Perho
* 51 Kannus
* 52 Eskola
* 53 Toholampi
* 54 Lestijärvi

## Lähteet

## Aiheesta muualla

* Keski-Pohjanmaan ja Pietarsaaren alueen pelastuslaitos 
* Facebook
Pohjanmaan pelastuslaitos

**Pohjanmaan pelastuslaitos** () on yksi Suomen 22:sta aluepelastuslaitoksesta. Toimialueeseen kuuluu: Kaskinen, Korsnäs, Kristiinankaupunki, Laihia, Maalahti, Mustasaari, Närpiö, Pedersöre, Uusikaarlepyy, Vaasa ja Vöyri.
## Paloasemat

* 10 Vaasa
* 12 Vaasan VPK
* 31 Vetokannaksen VPK
* 40 Koivulahden VPK
* 41 Smedsby-Böle FBK
* 42 Norra Korsholms FBK
* 43 Replot FBK
** Södra Vallgrund FPK
** Söderudden FPK
* 44 Björkö FBK
* 45 Skatila FBK
* 50 Laihian PVPK
* 51 Vähäkyrö
* 60 Pännäinen
* 61 Ähtävä

* 62 Purmon VPK
* 63 Uusikaarlepyy
* 64 Jepuan VPK
* 65 Munsalan VPK
* 66 Vöyri
* 67 Maksamaa
* 69 Oravainen
* 70 Maalahti
* 72 Solf FBK
* 73 Södra Korsholms FBK
* 80 Närpiön PVPK
* 81 Övermark
* 82 Pörtom Brandklubb
* 85 Tjöck Brandklubb
* 86 Lappfjärd FBK
* Jukaja

### Lyhenteet

* FBK = ruots. *frivillig brandkår* = vapaaehtoinen palokunta
* VPK = vapaaehtoinen palokunta
* PVPK = puolivakinainen palokunta

## Lähteet

## Aiheesta muualla

* Pohjanmaan pelastuslaitos
* Facebook
Delta Kream

__NOTOC__

**Delta Kream** on The Black Keysin kymmenes studioalbumi, joka julkaistiin 14. toukokuuta 2021. Albumi koostuu ainoastaan vanhoista blueskappaleista, joista yhtye äänitti omat versionsa.
## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
### Black Keys
* Dan Auerbach – laulu, kitara
* Patrick Carney – rummut

### Studiomuusikot
* Eric Deaton – basso
* Kenny Brown – kitara
* Sam Bacco – lyömäsoittimet
* Ray Jacildo – urut (kappaleet 5, 10, 11)

## Arvostelut
* AllMusic: 
* Soundi: 

## Lähteet
Göran Zachrisson

**Göran Zachrisson **(14. toukokuuta 1938 – 11. elokuuta 2021) oli ruotsalainen golf- ja urheilutoimittaja ja televisiokommentaattori Tukholmasta. Zachrisson tunnettiin golftaidoistaan ​​ja selkeästä raportointityylistään.

Vuosina 1964–1967 Zachrisson oli Svensk Golf -lehden päätoimittaja . Vuodesta 1966 lähtien hän on kommentoinut The Open Championshipin ja monien muiden golf -turnausten TV -lähetyksiä.  Viasat palkkasi hänet 1990 -luvun alussa ja on sen jälkeen ollut golfkommentaattori sen kanavilla, mukaan lukien Viasat Sport -kanavat. Hän kirjoitti myös golfista monille aikakauslehdille, kuten Svensk Golf , Golf-Store Magazine ja Golf Digest. Myöhempinä vuosina hän oli myös purjehdustapahtumien kommentaattori.

Zachrisson oli jäsenenä Djursholmin golfklubilla , jossa hän toimi pankkikomitean puheenjohtajana, ja vuodesta 1992 lähtien maailman arvostetuimman golfklubin , The Royal and Ancient Golf Club of St Andrewsin jäsen . Zachrisson oli myös Sand GC: n , Stockholms GK: n , Svartingen , Royal Liverpool GC: n ja Charlton G&CC: n jäsen.

Kesäpuheessaan 18. heinäkuuta 2007 Zachrisson mainitsi muun muassa, että hänen poikansa Jonas soitti ruotsalaisessa synthpop -yhtyeessä NASA . Hän kirjoitti myös kirjan luisteluista kiertoluistelua varten.

Maaliskuussa 2012 Göran Zachrisson haastatteli  Ruotsin jalkapallojoukkueen kapteenia Zlatan Ibrahimovićiä. Zlatan Exklusivt (Zlatan Exclusive) -haastattelun näki yli kaksi miljoonaa katsojaa ruotsalaisessa televisiossa.

Zachrisson kuoli 83 -vuotiaana elokuussa 2021 lyhyen syöpätaistelun jälkeen.

## Lähteet

## Aiheesta muualla
Stefan Šćepović

**Stefan Šćepović** (s. 10. tammikuuta 1990 Belgrad) on serbialainen jalkapalloilija.

## Jalkapallomaajoukkue
Šćepović debytoi Serbian maajoukkueessa helmikuussa 2012. Hän on pelannut kahdeksan maaottelua ja tehnyt niissä yhden maalin.

## Lähteet
Lapin pelastuslaitos

**Lapin pelastuslaitos** on yksi Suomen 22:sta aluepelastuslaitoksesta. Toimialue on Lapin maakunnan alue, joka kattaa seuraavat kunnat: Enontekiö, Inari, Kemi, Kemijärvi, Keminmaa, Kittilä, Kolari, Muonio, Pelkosenniemi, Pello, Posio, Ranua, Rovaniemi, Salla, Savukoski, Simo, Sodankylä, Tervola, Tornio, Utsjoki ja Ylitornio.

## Paloasemat

* 10 Tornio
* 11 Kemi
* 12 Tornion VPK
* 13 Keminmaa
* 14 Karungin VPK
* 15 Kemin VPK
* 16 Simon VPK
* 17 Tervola
* 20 Ranua
* 21 Posio
* 30 Ylitornion VPK
* 31 Pello
* 40 Rovaniemi
* 41 Saarenkylän VPK
* 43 Ounasjoen VPK
* 44 Meltauksen VPK
* 45 Alakemijoen VPK
* 46 Rovaniemen VPK
* 50 Kemijärvi
* 51 Kemijärvi - Räisälä
* 54 Sallan VPK

* 56 Sallan VPK - Kursu
* 57 Pelkosenniemi
* 58 Pelkosenniemi - Pyhä
* 59 Savukosken VPK
* 60 Kolari
* 61 Äkäslompolo
* 62 Muonio
* 63 Enontekiö
* 64 Kaaresuvanto
* 70 Sodankylän VPK
* 71 Vuotso
* 73 Kittilä
* 74 Kittilä - Sirkka
* 75 Kittilä - Raattama
* 80 Ivalo
* 81 Inari
* 82 Saariselkä
* 83 Utsjoen VPK
* 84 Karigasniemen VPK
* 85 Utsjoen VPK - Nuorgam

* VPK = Vapaaehtoinen palokunta

## Lähteet

## Aiheesta muualla

* Lapin pelastuslaitos 
* Facebook
Etelä-Karjalan pelastuslaitos

**Etelä-Karjalan pelastuslaitos** on yksi Suomen 22:sta aluepelastuslaitoksesta. Toimialueeseen kuuluu: Lappeenranta, Imatra, Parikkala, Rautjärvi, Ruokolahti, Lemi, Taipalsaari, Luumäki ja Savitaipale.

## Paloasemat

* 10 Lappeenranta
* 11 Joutseno
* 12 Lappeenrannan VPK
* 13 Tirilän VPK
* 14 Lauritsalan VPK
* 15 Vainikkalan VPK
* 16 Nuijamaan VPK
* 17 Armilan-Kourulanmäen VPK
* 18 Hytin VPK
* 19 Rutolan VPK
* 20 Imatra
* 21 Imatran VPK
* 22 Tainionkosken VPK
* 23 Ruokolahden VPK
* 24 Rautjärven VPK
* 25 Simpeleen VPK

* 26 Parikkalan VPK
* 27 Särkisalmen VPK
* 28 Saaren VPK
* 29 Uukuniemen VPK
* 30 Lavola
* 31 Savitaipale
* 32 Luumäki
* 34 Lemin VPK
* 35 Taipalsaaren VPK
* 36 Ylämaan VPK
* 51 Viirun VPK
* Kuivasensaaren VPK
* Luumäki, Jurvala
* Rautjärven VPK, Miettilä

* VPK = Vapaaehtoinen palokunta

## Lähteet

## Aiheesta muualla
* Etelä-Karjalan pelastuslaitos
* Facebook
Filip Kljajić

**Filip Kljajić** (s. 16. elokuuta 1990 Belgrad) on serbialainen jalkapalloilija.

## Jalkapallomaajoukkue
Kljajić debytoi Serbian maajoukkueessa syyskuussa 2016.

## Lähteet
Pirkkalankoivu

**Pirkkalankoivu** (*Betula pendula* f. *bircalensis*) on koivukasveihin (Betulaceae) kuuluva lehtipuu. Se on rauduskoivun liuskalehtinen muunnos.

Pirkkalankoivu on saanut nimensä Pirkkalasta vuonna 1862 löydetyn yksilön mukaan. Se tunnetaan myös nimellä **liuskalehtikoivu**.

## Tuntomerkit
Pirkkalankoivu kasvaa noin 10–20 metriä korkeaksi. Puun varmimpia tuntomerkkejä ovat ehytlaitaiset lehdet sekä siro ja kapea rakenne.

Syksyisin pirkkalankoivun lehdet saavat himmeän oranssinkeltaisen värityksen.

## Lähteet
Nermin Haskić

**Nermin Haskić** (s. 27. kesäkuuta 1989 Banovići) on bosniahertsegovinalainen jalkapalloilija.

## Jalkapallomaajoukkue
Haskić debytoi Bosnia ja Hertsegovinan maajoukkueessa joulukuussa 2011.

## Lähteet
Ellesse Andrews

**Ellesse Andrews** (s. 31. joulukuuta 1999 Christchurch) on uusiseelantilainen ratapyöräilyn olympiavoittaja ja maailmanmestari.

Andrews saavutti vuonna 2021 järjestetyissä Tokion olympialaisissa hopeaa keirinissä. Eräajossa hän sjoittui 11:nneksi. Pariisissa 2024 hän voitti keirinin sekä eräajon olympiakultaa ja joukkuesprintin hopeaa. Hän voitti keirinin maailmanmestaruuden ja saavutti eräajossa MM-pronssia 2023. Kilometrin aika-ajossa hän sai MM-pronssia 2025. Lisäksi hän on sijoittunut MM-kilpailuissa keirinissä viidenneksi 2020 ja 2022 sekä eräajossa kahdeksanneksi 2022 ja 2025. Kansainyhteisön kisoissa hän saavutti eräajossa ja joukkuesprintissä kultaa sekä joukkuetakaa-ajossa hopeaa 2022.

Andrews saavutti nuorten MM-kilpailuissa henkilökohtaisessa takaa-ajossa kultaa 2017 ja pronssia 2016, joukkuesprintissä kultaa 2016 sekä joukkuetakaa-ajossa hopeaa 2017. Aikuisten Oseanian-mestaruuskilpailuissa hän on saavuttanut kultaa takaa-ajossa 2018, keirinissä 2019, 2022 ja 2025, eräajossa 2022, 2023 ja 2025, kilometrin aika-ajossa 2025 sekä joukkuesprintissä 2022 ja 2025, hopeaa joukkuetakaa-ajossa 2018, 500 metrin aika-ajossa 2019, joukkuesprintissä 2019 ja 2023 sekä keirinissä 2023 ja pronssia joukkuetakaa-ajossa 2015. Uuden-Seelannin-mestaruuden hän on voittanut naisten sarjassa keirinissä 2019, 2022 ja 2025, joukkuesprintissä 2019, eräajossa 2020 ja 2025 sekä kilometrin aika-ajossa 2025.

## Lähteet
Vitālijs Maksimenko

**Vitālijs Maksimenko** (s. 8. joulukuuta 1990 Riika) on latvialainen jalkapalloilija.

## Jalkapallomaajoukkue
Maksimenko debytoi Latvian maajoukkueessa helmikuussa 2013. Hän on pelannut 52 maaottelua ja tehnyt niissä yhden maalin.

## Lähteet
Joan Oumari

**Joan Oumari** (s. 19. elokuuta 1988 Berliini) on libanonilainen jalkapalloilija.

## Jalkapallomaajoukkue
Oumari debytoi Libanonin maajoukkueessa syyskuussa 2013. Hän on pelannut 26 maaottelua ja tehnyt niissä neljä maalia.

## Lähteet
Mary McCarthy

**Mary McCarthy** (21. kesäkuuta 1912 Seattle, Washington, Yhdysvallat – 25. lokakuuta 1989 New York, New York, Yhdysvallat) oli yhdysvaltalainen kirjailija, teatterikriitikko ja esseisti.

McCarthy valmistui 1933 Vassar Collegesta. Hän oli *[[Partisan Review]]* -lehden teatterikriitikko 1937–1956. Hän asui vuodesta 1962 osittain Pariisissa. Hänen esikoisteoksensa *The Company She Keeps* ilmestyi 1942, mutta varsinaisesti huomiota herätti Vassarin kasvattien elämää kuvaava *Ryhmä* (1963). Hän kirjoitti myös ajankohtaisista aiheista, kuten Watergate-skandaalista ja Vietnamin sodasta.

## Suomennetut teokset
* *Ryhmä* (*The Group*), suom. Antti Salomaa, Helsinki: Weilin & Göös 1964
* *Lumottu elämä* (*A Charmed Life*), suom. Eila Pennanen, runot Aale Tynni, Helsinki: Weilin+Göös 1965
* *Eikä lintuset laula* (*And no Bird Sang*), suom. Auli Hurme-Keränen, Hämeenlinna: Karisto 2002 
* *Kuin totuus tulessa* (*Shame the Devil*), suom. Auli Hurme-Keränen, Hämeenlinna: Karisto 2003 

## Lähteet

## Aiheesta muualla
Julian Przyboś

**Julian Przyboś** (1901 Gwoźnica Dolna, Puola – 1970, Varsova, Puola) oli puolalainen runoilija ja esseisti. Hän edusti kymmenen vuoden ajan 1923–1933 Krakovassa avantgardea sen johtohahmona. Hän työskenteli opettajana, toimittajana ja kirjastonhoitajana sekä toisen maailmansodan jälkeen 1947–1951 Puolan Sveitsin-suurlähettiläänä. Myöhemmässä tuotannossaan hän käsitteli ajankohtaisia yhteiskunnallisia ongelmia.

## Lähteet

## Aiheesta muualla
Jefferson Tabinas

**Jefferson Tabinas** (s. 7. elokuuta 1998 Tokio) on filippiiniläinen jalkapalloilija.

## Jalkapallomaajoukkue
Tabinas debytoi Filippiinien maajoukkueessa kesäkuussa 2021. Hän on pelannut kolme maaottelua.

## Lähteet
Thomas Deng

**Thomas Deng** (s. 20. maaliskuuta 1997 Nairobi) on australialainen jalkapalloilija.

## Jalkapallomaajoukkue
Deng debytoi Australian maajoukkueessa lokakuussa 2018.

## Lähteet
Theerathon Bunmathan

**Theerathon Bunmathan** (s. 6. helmikuuta 1990 Nonthaburi) on thaimaalainen jalkapalloilija.

## Jalkapallomaajoukkue
Bunmathan debytoi Thaimaan maajoukkueessa elokuussa 2010. Hän on pelannut 62 maaottelua ja tehnyt niissä kuusi maalia.

## Lähteet
Kawin Thamsatchanan

**Kawin Thamsatchanan** (s. 26. tammikuuta 1990 Bangkok) on thaimaalainen jalkapalloilija.

## Jalkapallomaajoukkue
Thamsatchanan debytoi Thaimaan maajoukkueessa toukokuussa 2008. Hän on pelannut 62 maaottelua.

## Lähteet
Campbell Stewart

**Campbell Stewart** (s. 12. toukokuuta 1998 Palmerston North) on uusiseelantilainen ratapyöräilyn olympiamitalisti ja maailmanmestari. Hän kilpailee myös maantiepyöräilyssä.

## Ratapyöräily
Stewart saavutti vuonna 2021 järjestetyissä Tokion olympialaisissa hopeaa omniumissa sekä sijoittui joukkuetakaa-ajossa neljänneksi ja pariajossa 11:nneksi. Pariisin olympialaisissa 2024 hän oli pariajossa neljäs ja joukkuetakaa-ajossa viides. MM-kilpailuissa hän on saavuttanut kultaa omniumissa 2019, hopeaa pariajossa ja joukkuetakaa-ajossa 2020 ja pudotusajossa 2025 sekä pronssia pariajossa ja joukkuetakaa-ajossa 2023. Lisäksi hän on sijoittunut omniumissa viidenneksi 2018 ja 2020 sekä linja-ajossa viidenneksi 2025. Hän voitti nuorten maailmanmestaruuden linja-ajossa 2015, joukkuetakaa-ajossa 2016 sekä omniumissa 2015 ja 2016. Lisäksi hän saavutti nuorten MM-hopeaa pariajossa 2016.

Stewart saavutti Gold Coastin Kansainyhteisön kisoissa 2018 hopeaa linja-ajossa ja pisteajossa. Birminghamin Kansainyhteisön kisoissa 2022 hän voitti joukkuetakaa-ajossa kultaa. Hän voitti Oseanian-mestaruuden pariajossa 2017 ja nuorten Oseanian-mestaruuden omniumissa 2014. Pariajon Uuden-Seelannin-mestaruuden hän on voittanut 2017, 2019 ja 2021.

Stewart on voittanut maailmancupin osakilpailun joukkuetakaa-ajossa Kanadassa Miltonissa ja Santiagossa 2017 sekä Uudessa-Seelanissa Cambridgessa 2019, pariajossa Santiagossa 2017, Cambridgessa kahdesti 2019 ja Hongkongissa 2019 sekä omniumissa Hongkongissa ja Cambridgessa 2019.

## Maantiepyöräily
Stewart edusti maantiepyöräilyssä Team Wigginsiä vuonna 2018 ja Black Spoke Pro Cycling Academya 2021. Vuosina 2022–2025 hän kilpaili UCI World Tour -tason Team BikeExchange-Jayco / Team Jayco-AlUlassa.

Stewart voitti junioreiden Uuden-Seelannin maantieajomestaruuden 2015. Hän voitti New Zealand Cycle Classic -kilpailussa toisen etapin 2020 ja viidennen etapin 2021. Hän voitti A Travers les Hauts de France -kilpailussa toisen ja kolmannen etapin 2021.

## Lähteet
Deng

**Deng** -nimisiä henkilöitä ovat:

* Deng Gai (s. 1982), eteläsudanilainen koripalloilija
* Deng Xiaoping (1904–1997), kiinalainen poliitikko, Kiinan kansantasavallan johtaja 1978–1992
* Deng Yaping (s. 1973), kiinalainen pöytätennispelaaja
* Deng Yingchao (1904–1992), kiinalainen feministi ja kommunistipoliitikko, Zhou Enlain puoliso
* Luol Deng (s. 1985), sudanilais-englantilainen koripalloilija
* Pio Yukwan Deng (1921–1976), eteläsudanilainen katolinen piispa
* Thomas Deng (s. 1997), australialainen jalkapalloilija.
Etelä-Korean naisten koripallomaajoukkue

**Etelä-Korean naisten koripallomaajoukkue** edustaa Etelä-Koreaa naisten koripallon maajoukkuekilpailuissa.

Etelä-Korean naismaajoukkue on kilpaillut kesäolympialaisissa seitsemästi. Los Angelesissa 1984 se saavutti olympiahopeaa. 15 esiintymisestään maailmanmestaruuskilpailuissa Etelä-Korea on saavuttanut hopeamitalit vuosina 1967 ja 1979. Aasian-mestaruuskilpailuista Etelä-Korea on voittanut 12 mestaruutta, ja se sijoittui mitaleille joka kerta vuodesta 1965 alkaen kunnes jäi vuoden 2017 kisoissa neljänneksi. Myös Aasian kisoissa Etelä-Korea on tavallisesti yltänyt mitaleille.

## Lähteet

## Aiheesta muualla

* Virallinen kotisivu
Park Chan-suk

**Park Chan-suk** (, s. 3. kesäkuuta 1959 Soul) on eteläkorealainen kilpauransa päättänyt koripalloilija ja olympiamitalisti.

Park saavutti Etelä-Korean naisten maajoukkueessa olympiahopeaa Los Angelesissa 1984 ja MM-hopeaa Etelä-Koreassa 1979. Hän kuului maajoukkueen kokoonpanoon myös Soulin kesäolympialaisissa 1988, Kolumbian MM-kilpailuissa 1975 ja Brasilian MM-kilpailuissa 1983. Aasian kisoista Park voitti kultaa vuonna 1978 ja hopeaa vuonna 1982. Hän saavutti mitaleita myös Aasian-mestaruuskilpailuista.

## Lähteet
* 

### Viitteet

## Aiheesta muualla
* 
* Profiili FIBA Archive 
* Profiili FIBA Archive
Kim Yeong-hui

**Kim Yeong-hui** (, 17. toukokuuta 1963 – 31. tammikuuta 2023) oli eteläkorealainen koripalloilija ja olympiamitalisti.

Kim saavutti Etelä-Korean naisten maajoukkueessa olympiahopeaa Los Angelesissa 1984. Hän kuului maajoukkueen kokoonpanoon myös Kolumbian MM-kilpailuissa 1983 ja Neuvostoliiton MM-kilpailuissa 1986. Aasian kisoista Kim saavutti hopeaa vuosina 1982 ja 1986.

## Lähteet
* 

### Viitteet

## Aiheesta muualla
* 
* Profiili FIBA Archive 
* Profiili FIBA Archive
In the Court of the Dragon

**In the Court of the Dragon** on yhdysvaltalaisen metalcoreyhtyeen Triviumin kymmenes studioalbumi, joka julkaistiin 8. lokakuuta 2021.
## Kappaleet
# 
# 
# 
# 
# 
# 
# 
# 
# 
# 

## Kokoonpano
* Matthew K Heafy - laulu & kitara
* Corey Beaulieu - laulu & kitara
* Paolo Gregoletto - basso & laulu
* Alex Bent - rummut

## Arvostelut
* Imperiumi: 9-/10
* Kaaoszine: 9½/10 
* Soundi: 

## Lähteet

## Aiheesta muualla
* 
*
Mirriah

**Mirriah** on kaupunkikunta ja Mirriahin departementin hallinnollinen keskus Zinderin alueella Nigerissä. Se sijaitsee RN1-valtatien varrella 20 kilometriä Zinderistä kaakkoon. Kunnassa on 89&nbsp;800 asukasta (vuonna 2016, arvio).

Mirriahin kunnan pinta-ala on 94,5 neliökilometriä. Se on pinnanmuodostukseltaan tasankoa. Vuotuinen sademäärä on 300–600 millimetriä.

Vuonna 1988 perustettuun kuntaan kuuluu 13 kaupunginosaa ja 49 kylää.

Kaupunki on ympäröivän maatalousalueen kaupallinen keskus. Tärkeimmät elinkeinot ovat maanviljely ja karjanhoito sekä käsityöammatit ja pienimuotoinen kaupankäynti. Palveluihin kuuluvat yläkoulu, ranskalais-arabialainen koulu, piirisairaala, kaksi terveyskeskusta sekä vesijohto-, sähkö- ja puhelinverkot.

## Lähteet
Uraanipentafluoridi

**Uraanipentafluoridi** (UF5) on uraanin ja fluorin muodostama epäorgaaninen molekyyliyhdiste. 

## Ominaisuudet ja valmistus
Huoneenlämpötilassa uraanipentafluoridi on sinertävää tai harmahtavaa kiteistä ja hygroskooppista ainetta. Yhdiste on polymorfista ja sillä on α-ja β-kidemuodot. Uraanipentafluoridin alkeiskopiltaan tetragonaalinen β-muoto muuttuu kuumennettaessa 125 °C:n lämpötilaan α-muodoksi. Molempien muotojen rakenne on polymeeri. Uraanipentafluoridi reagoi veden kanssa hydrolysoituen uraanitetrafluoridiksi ja uranyylifluoridiksi. Voimakkaasti kuumennettaessa yhdiste disproportioituu uraaniheksafluoridiksi ja sekavalenttiseksi uraani(IV,V)fluoridiksi. Uraanipentafluoridi  on Lewis-happo ja reagoi esimerkiksi fluoridien kanssa kompleksiseksi heksafluorouranaatti(V)ioniksi ([UF6]-).

Uraanipentafluoridia voidaan valmistaa esimerkiksi hapettamalla uraanitetrafluoridia fluorilla, pelkistämällä uraaniheksafluoridia eri tavoin tai uraanitetrafluoridin ja uraaniheksafluoridin reaktiolla. Ainetta muodostuu myös eräissä uraaniheksafluoridin valmistusprosesseissa.

## Lähteet
Tähkä (etunimi)

**Tähkä** on Suomessa käytetty harvinainen naisen etunimi. Se on suomen kielestä saatu kasviaiheinen nimi.

Digi- ja väestötietoviraston mukaan Tähkä-nimisiä naisia on vuoteen 2021 mennessä tilastoitu noin 50–60. Eniten Tähkiä on syntynyt vuosina 1900–1919 (yhteensä 10) ja vuosina 2000–2019 (yhteensä 24).

Tähkällä ei ole nimipäivää almanakassa. 

## Lähteet

## Aiheesta muualla
* Etunimien taivutus: Tähkä (Kotimaisten kielten keskuksen verkkojulkaisu)
Vadim Žerenko

**Vadim Andrejevitš Žerenko** (; s. 15. maaliskuuta 2001 Moskova, Venäjä) on venäläinen jääkiekkomaalivahti, joka pelaa NHL-seura St. Louis Bluesin organisaatiossa. Hän pelaa pääasiassa AHL-joukkue Springfield Thunderbirdsissa.

## Ura
Žerenko on HK Odintsovon kasvatti. Hän siirtyi juniorina sittemmin TsSKA Moskovan organisaatioon, jossa Žerenko voitti Venäjän U16-juniorisarjan mestaruuden vuonna 2017 ja U17-juniorisarjan mestaruuden vuonna 2018. Kaudeksi 2018–2019 hän siirtyi Dinamo Moskovan organisaatioon. Žerenko pelasi koko kauden Venäjän nuorten sarja MHL:ää MHK Dinamo Moskovan joukkueessa. 

St. Louis Blues varasi Žerenkon seitsemännellä kierroksella 208. pelaajana . Kaudella 2019–2020 hän debytoi miesten peleissä Venäjän toiseksi korkeimmalla sarjatasolla VHL-joukkue Dinamo Tverissä, jossa Žerenko pelasi 16 runkosarjaottelua torjuen kuusi voittoa ja yhden nollapelin. Hän pelasi suurimman osan kaudestaan kuitenkin MHK Dinamon MHL-joukkueessa. Kauden 2020–2021 Žerenko pelasi suurimmaksi osaksi VHL:ää Dinamo Krasnogorskissa (ent. Dinamo Tver), jossa hän pelas 25 runkosarjaottelua torjuen kolme nollapeliä sekä neljä playoff-ottelua torjuen yhden nollapelin. Žerenko vahvisti kevätkaudella myös MHK Dinamon MHL-joukkuetta, jossa hän voitti kauden päätteeksi mestaruuden, Harlamov Cupin. Žerenkolla oli koko pudotuspelien päästettyjen maalien keskiarvo (1.56).

Kaudeksi 2021–2022 Žerenko siirtyi 1+1-vuotisella sopimuksella SM-liigajoukkue Tampereen Ilvekseen. Hän oli tuttu pelaaja seuran urheilutoimenjohtaja Timo Koskelalle, joka toimi hänen NHL-varaushetkellään St. Louis Bluesin kykyjenetsijänä. Žerenko toimi pääasiassa Ilveksen kakkosmaalivahtina Marek Langhamerille. Hän teki miesten pääsarjadebyyttinsä runkosarjan kolmannella kierroksella 21. syyskuuta 2021 Pelicansia vastaan. Žerenko torjui Ilveksen 3–4-jatkoaikatappioon päättyneessä ottelussa 14 kertaa. Pääsarjauransa ensimmäisen nollapelin Žerenko pelasi 17. tammikuuta 2022 Oulun Kärppiä vastaan. Hän torjui Ilveksen 4–0-voittoon päättyneessä ottelussa 12 kertaa. Ari-Pekka Lehtonen valitsi Žerenkon ottelun Alumnien tähtien kolmostähdeksi. Hän pelasi runkosarjassa kaikkiaan 30 ottelua torjuen 11 voittoa ja kaksi nollapeliä. Pudotuspeleissä Žerenko pelasi vain kahdessa ottelussa, joista hän aloitti 24. huhtikuuta 2022 pelatun pronssiottelun KooKoota vastaan, kun Langhamer oli sivussa ottelusta. Žerenko torjui Ilvekselle 3–2-voiton ja SM-pronssia, mikä oli seuralle ensimmäinen mitali 21 vuoteen. Hän torjui ottelussa 20 kertaa. Raimo Helminen valitsi Žerenkon ottelun Alumnien tähtien kakkostähdeksi. Žerenko pelasi kauden aikana myös yhden ottelun lainalla Mestis-joukkue KOOVEE:ssä syyskuussa 2021. Joulukuussa 2021 Ilves käytti Žerenkon sopimuksessa olleen option ja teki vuoden mittaisen jatkosopimuksen hänen kanssaan.

Toukokuussa 2022 Žerenko teki kolmivuotisen NHL-tulokassopimuksen St. Louis Bluesin kanssa. Syksyn harjoitusleirin päätteeksi seura lähetti hänet AHL-joukkue Springfield Thunderbirdsiin.

## Tilastot

## Lähteet
*
*
*

### Viitteet
KIM-1

**KIM-1** (lyhenne sanoista *Keyboard Input Monitor*) oli MOS Technologyn julkaisema yhden piirilevyn tietokone, joka julkaistiin vuonna 1975 tai 1976. Commodoren ostettua MOS Technologyn tämä jatkoi KIM-1:n myyntiä omalla nimellään.
Tietokonetta myytiin myös harrastajille. Tietokone myytiin valmiiksi koottuna, testattuna ja takuun kanssa.

Tietokoneessa oli yhden megahertsin MOS 6502 -prosessori ja yksi kilotavu (1024 tavua) RAM-muistia. Tietokoneessa oli kuusinumeroinen LED-näyttö, siinä oli liityntä kasettiasemalle ja se oli mahdollista kytkeä tekstinäyttöön tai videomonitoriin sarjaportin kautta.

Tietokoneen suunnitteli Chuck Peddle.

KIM-1:lle julkaistu *[[Microchess]]* oli ensimmäinen kaupallisesti menestyksekäs mikrotietokoneille myyty peliohjelma.

## Lähteet

## Aiheesta muualla
* What is the KIM-1? 
* ''The First book of KIM''  
* KIM-1 ohjekirjoja
Samettimuurahainen

**Samettimuurahainen** eli **samettimustahainen** (*Formica cinerea*) on pistiäisten (Hymenoptera) lahkoon ja *[[Formica]]*-sukuun kuuluva muurahaislaji. Lajia esiintyy Suomessa vakiintuneesti ja sitä tavataan maassa Oulun korkeudelle sakka. Laji on luokiteltu Suomessa elinvoimaiseksi lajiksi. Maailmanlaajuisesti lajia esiintyy pääasiassa Euroopassa ja paikoitellen Pohjois-Amerikassa.

Ulkonäöltään samettimuurahainen muistuttaa mustamuurahaista ja pohjanmustamuurahaista, mutta on väriltään hopeanharmaa ja tiheän karvoituksen peittämä.

Samettimuurahaista tavataan tyypillisesti kuivissa ja avoimissa elinympäristöissä kuten avoimilla hiekkamailla. Se pesii maan alla. Samettimuurahaisen yhteiskunnat saattavat olla jopa hehtaarien suuruisia "superkolonioita" jotka muodostuvat useista polkuverkoston yhdistämistä pesistä, joista jokaisessa on useita kuningattaria.

Samettimuurahainen saalistaa  ainakin seuraavia lajeja: Juhannusturilas (*Amphimallon solstitiale*), mäntymittari (*Bupalus piniarius*), mäntykehrääjä (*Dendrolimus pini*), pilkkumäntypistiäinen (*Diprion pini*), havununna (*Lymantria monacha*), ruskomäntypistiäinen (*Neodiprion sertifer*), mänty-yökkönen (*Panolis flammea*) ja mäntyturilas (*Polyphylla fullo*).

## Lähteet

## Aiheesta muualla
*iNaturalist: Samettimuurahainen (''Formica cinerea'')
*ITIS: Formica cinerea 
*University of Michigan, Animal Diversity Web (ADW): Formica cinerea 
*Pherobase: Semiochemicals of Formica cinerea
Louise-Marie-Jeanne Hersent

**Louise-Marie-Jeanne Hersent**, syntyjään, **Mauduit**, (7. maaliskuuta 1784 Pariisi- 7. tammikuuta 1862 oli ranskalainen taidemaalari. Hän maalasi paljon muotokuvia sekä historiamaalauksia.

Vuonna 1821 Mauduit solmi avioliiton Louis Hersentin kanssa joka oli myös ammatiltaan taidemaalari. Hänen taiteellinen uransa ei päättynyt avioliiton solmimiseen, vaan hän piti omaa ateljeeta ja koulutti nuoria naisia taidemaalareiksi. Hänen oppilaisiin kuului muiden muassa Louise Adélaïde Desnos.
## Lähteet

## Aiheesta muualla
* https://www.meisterdrucke.com/k%C3%BCnstler/Louise-Marie-Jeanne-Hersent.html
South Valley (New Mexico)

**South Valley** on väestönlaskennallinen asuinpaikka (CDP) Bernalillon piirikunnassa, New Mexicon osavaltiossa Yhdysvalloissa. Sen väkiluku oli vuoden  väestönlaskennassa 40&nbsp;976.

## Väestö
Alueen asukkaista 72,62 prosenttia on valkoisia, 2,94 prosenttia intiaaneja, 1,29 prosenttia afroamerikkalaisia, 0,48 prosenttia aasialaisia ja 19,99 prosenttia muita. 11,34 prosenttia asukkaista eivät ole Yhdysvaltain kansalaisia. Alueen väestön keski-ikä on 40,9 vuotta.

## Kuvia South Valleysta

Tiedosto:Aerial of South Valley, Albuquerque, New Mexico 05.jpg|Ilmakuva kaupungista.
Tiedosto:Twisters, Isleta Blvd, South Valley NM.jpg|Twisters Burgers and Burritos.


## Lähteet

## Aiheesta muualla
Nisourin aukion verilöyly

**Nisourin aukion verilöyly** tapahtui 16. syyskuuta 2007 puolenpäivän aikaan Nisourin aukiolla Bagdadissa, Irakissa. Yhdysvaltalaisen sotilasyritys Blackwaterin (nykyään Constellis) turvamiehet avasivat tulen kohti siviilejä. 17 ihmistä sai surmansa ja 20 loukkaantui. Uhreista nuorin oli yhdeksänvuotias. Turvamiehille oli määrätty tehtäväksi turvata Yhdysvaltain asevoimien autosaattuetta.

Tapahtuma käynnisti ainakin viisi eri tutkintaa, mukaan lukien Yhdysvaltain liittovaltion poliisin (FBI) tutkinnan. FBI:n tutkimuksessa todettiin, että 17 irakilaisesta uhrista 14 ammuttiin ilman syytä.

Vuonna 2014 neljä tapahtumaan osallistunutta Blackwaterin jäsentä tuomittiin vankeuteen murhasta ja taposta. Joulukuussa 2020 presidentti Donald Trump armahti kaikki neljä henkilöä.

## Katso myös
* Hadithan verilöyly
* Hadithan taistelu

## Lähteet
Tomaattikeitto

**Tomaattikeitto** on keittoruoka, jonka pääainesosa on tomaatti. Se voidaan tarjoilla lämpimänä tai kylmänä, ja sitä voidaan valmistaa monella eri tavalla. Tomaattikeitto voi olla rakenteeltaan sileää, ja on olemassa myös reseptejä, joissa ainesosina käytetään tomaattilohkoja, kermaa, kanan- tai vihanneslientä, vermiselliä, muiden vihannesten lohkoja tai lihapullia.

## Historia
Ensimmäinen kirjallinen maininta tomaattikeitosta on vuodelta 1857, jolloin keittokirjoistaan tunnettu yhdysvaltalainen kirjailija Eliza Leslie mainitsee sen viimeisessä julkaisussaan *New Cookery Book*. Keittoja valmistavan Campbell Soup Companyn perustaja Joseph Campbellin vuonna 1897 julkaisema resepti tiivistetystä tomaattikeitosta lisäsi sen suosiota entisestään.

## Katso myös

* Gazpacho

## Lähteet
Riisikakku

**Riisikakku** on litteä ja kova ruoka, joka on valmistettu paisutetusta riisistä. Tyypillisesti riisikakkuja syödään välipalana tai käytetään ruoanlaitossa muiden ainesosien pohjana.

Vaikka riisikakut sisältävät vähän ravinteita, niitä pidetään yleisesti vähäkalorisena elintarvikkeena. Niitä käytetään usein laihduttajien keskuudessa korkeampikaloristen leipien tai muiden elintarvikkeiden korvikkeena.

## Lähteet

## Aiheesta muualla
* Is.fi: Suosittu riisikakku ei ole paras mahdollinen välipala: ”Ainakaan sellaisenaan ei hyvä”, sanovat ravitsemustieteilijät
Kanye

**Kanye** on kylä Botswanan eteläosassa. Se on Southern Districtin hallintokeskus ja Bangwaketse-heimon perinteinen hallintopaikka. Kanye on eräs maan suurimmista asutuskeskuksista. Kylässä on sairaala, lentokenttä, pankkeja ja kouluja.

Kylän väkiluku oli 48&nbsp;028 (VL2022; VL2011: 47&nbsp;007 as.). 

Kylän nähtävyyksiin kuuluu muun muassa Ntsweng-mäellä sijaitseva pääkgotla. Tämä kgotla on Bangwaketse-heimon perinteinen kokousten ja perinneoikeudenkäyntien paikka. Kanyen pääkgotlassa heimopäällikkö Kgosi Bathoen I (1892) aiempi asuinrakennus ja muita merkittäviä rakennuksia. Lähistöllä on myös Kgosi Bathoen II:n aiempi asuinrakennus.

Kanye sijaitsee valtatien A2 varrella 83 kilometriä maan pääkaupunki Gaboronesta lounaaseen. Valtatie A2 muodostaa osan Trans-Kalahari Highway -liikenneväylästä, joka johtaa Etelä-Afrikan Pretoriasta Kalaharin läpi edelleen Atlantin valtameren satamakaupunkiin Namibian Walvis Bayhin.


Kanye 20200721a.jpg|Kanyen pääkatu.
A2 Road Sign, Botswana.jpg|Valtatie A2, joka on osa Kalaharin läpi kulkevaa valtatietä (Trans-Kalahari Highway) kulkee Kanyen kautta.
Kgotla Kgolo ya Bangwaketse 20200721.jpg|Kanyen pääkgotla, Bangwaketse-heimon kokouspaikka.
Kgosi Bathoen II Memorial Museum 20200721.jpg|Kgosi Bathoen II:n museo Kanyessa.


## Lähteet

## Aiheesta muualla
Kellie Harrington

**Kellie Anne Harrington** (s. 11. joulukuuta 1989) on irlantilainen nyrkkeilijä, olympiavoittaja ja maailmanmestari.

Harrington voitti 60 kilogramman painoluokassa olympiakultaa Tokiossa 2020 sekä maailmanmestaruuden New Delhissä 2018. Lisäksi hän on saavuttanut MM-hopeaa Astanassa 2016 (painoluokka 64 kg) ja EM-pronssia Sofiassa 2018.

## Lähteet
* 

### Viitteet

## Aiheesta muualla

*
Esra Yıldız

**Esra Yıldız** (s. 4. heinäkuuta 1997 Nevşehir) on turkkilainen nyrkkeilijä.

60 kilogramman painoluokassa nyrkkeilevä Yıldız voitti EM-pronssia Sofiassa 2016. Hän kilpaili Tokion kesäolympialaisissa 2020 missä voitti neljännesvälierässä argentiinalaisvastustajansa yksimielisin tuomariäänin mutta hävisi mitalin ratkaisseen puolivälieräottelunsa hajaäänituomiolla Suomen Mira Potkoselle.

## Lähteet
* 

### Viitteet

## Aiheesta muualla
* 
*
Qixi

**Qixi** () tai **qiqiao** () on kiinalainen juhlapäivä. Sitä juhlitaan kiinalaisen kuukalenterin seitsemännen kuun seitsemäntenä päivänä.

Juhlaa vietetään kiinalaisesta mytologiasta tunnetun romanttisen legendan *Lehmäpainen ja kutojatyttö* muistoksi, joka kertoo kahdesta rakastavaisesta, Zhinüstä ja Niulangista. Heidän rakkautensa ei ollut sallittua ja he pystyivät tapaamaan vain kerran vuodessa. Juhlaa kutsutaan usein myös kiinalaiseksi ystävänpäiväksi. 

## Lähteet
Palmettikasvi

**Palmettikasvi** (*Prionium serratum*) on yksi Thurniaceae-heimon neljästä lajista ja *Prionium*-suvun ainoa laji. Se on alun perin kuvattu vihvilöihin (*Juncus*) ja sijoitettu vihviläkasveihin (Juncaceae). Nykyinen heimo Thurniaceae on myös vihviläkasvien lähisukuinen, sen muut lajit *[[Thurnia]]*-suvussa kasvavat Etelä-Amerikan Amazonian alueella. Palmettikasvi kasvaa luonnonvaraisena Etelä-Afrikassa, Kapmaassa ja KwaZulu-Natalissa. Se on kosteilla jokivarsilla kasvava ekologisesti tärkeä laji. Palmettikasvi koostuu pitkien miekkamaisten lehtien muodostamasta ruusukkeesta. Kasvi voi olla kaksi metriä korkea, sen varsi muodostuu kuolleiden lehtien kannoista. Kukintona on kookas vihvilämäinen röyhy.

## Lähteet

## Aiheesta muualla
* Finto: Kassu – Kasvien suomenkieliset nimet: Palmettikasvi (''Prionium serratum'') (suomenkieliset kasvinimet)
Rashida Ellis

**Rashida Ellis** (s. 4. kesäkuuta 1995 Boston, Massachusetts) on yhdysvaltalainen nyrkkeilijä.

Ellis voitti 60 kilogramman painoluokassa MM-pronssia Ulan-Udessa 2019 ja Pan-Amerikan kisojen pronssia Limassa 2019. Hän osallistui Tokion kesäolympialaisiin 2020 missä hävisi avausottelussaan brittiläisvastustajalle.

## Lähteet
* 

### Viitteet

## Aiheesta muualla
*
Savisorsimo

**Savisorsimo** (*Glyceria notata*) on monivuotinen heinälaji sorsimoiden suvussa.

Heinä kasvaa 40–80 senttimetriä korkeaksi. Se muistuttaa yleisempää ojasorsimoa, mutta eroaa siitä jonkin verran. Savisorsimo on jäykkäkortinen ja kasvutavaltaan koheneva. Lehtitupet ovat karheita, lehdet sinivihreitä, 10–20 cm pitkiä. Kukintona on enintään 40 senttimetrin pituinen pysty latvaröyhy, jonka haarat ovat siirottavia ja kukinnon muoto on avonaisempi tai leveämpi kuin ojasorsimolla. Tähkylöitä on yhtä kukintohaaraa kohti useita, pidemmissä haaroissa 16–20 kappaletta. Tähkylän pituus on 8–18 millimetriä, se on monikukkainen, kukat ovat vihreänviolettejä. Ulkohelpeen kärjen muoto on tylpänpyöreä. Hedelmänä on jyvä. Savi- ja ojasorsimon välisen risteymän lajinimi on *Glyceria* × *pedicellata*.

Savisorsimo kasvaa rannoilla, ojissa ja lähteisillä paikoilla matalassa vedessä, varsinkin savimaiden ravinteisilla kasvupaikoilla. Savisorsimoa esiintyy Euroopassa yleisesti, mutta Pohjoismaissa sen levinneisyysalue on eteläinen. Suomessa laji on luonnossa harvinainen. Sen alkuperäiset kasvualueet sijaitsevat Uudellamaalla (U) Helsingin ympärillä ja Etelä-Savossa (ES) Lappeenrannassa.

## Lähteet

## Aiheesta muualla
* Suomen Lajitietokeskus: Savisorsimo – ''Glyceria notata''
* Kasviatlas 2022: Savisorsimon (''Glyceria notata'') levinneisyys Suomessa.
Peltoetana

**Peltoetana** (*Deroceras agreste*) on peltoetanoiden heimoon kuuluva, ilmaa hengittävä keskikokoinen etanalaji ja merkittävä puutarhojen tuholainen.

## Koko ja ulkonäkö
Yksivuotinen, 3,5–5 senttimetrin mittaiseksi kasvava peltoetana vaihtelee väritykseltään kellanvalkeasta vaaleanruskeaan. Väritys on suhteellisen tasainen eikä ihossa ole täpliä tai läiskiä; pää ja tuntosarvet ovat muuta ruumista tummemmat. Pohjapuoli on valkoinen. Lima on yleensä kirkasta, mutta muuttuu maidonvalkeaksi, jos eläintä häiritään. Hengitysaukko sijaitsee kilven takaosassa. Peltoetanan varma erottaminen muista *Deroceras*-suvun lajeista saattaa edellyttää genitaalipreparaatin tekoa.

## Levinneisyys
Peltoetanaa esiintyy Aasiassa sekä Pohjois- ja Keski-Euroopassa.

## Ekologia
Peltoetana tulee toimeen monenlaisissa elinympäristöissä; eniten sitä esiintyy kosteahkoilla, pääosin luonnontilaisilla ruohostomailla. Puutarhoissa laji aiheuttaa tuhoja pääosin loppukesäisin ja syksyisin. Kosteina kesinä ja syksyinä peltoetanoita voi olla todella runsaasti, ja etanat ovat liikkeellä myöhään syksyyn.

Peltoetanan luontaisia vihollisia ovat siili, muutamat linnut, kuten rastaat, kovakuoriaiset, kuten maakiitäjäiset ja etanahaiskiaiset sekä *[[Phasmarhabditis hermaphrodita]]* -sukkulamato. Tehokasta kemiallista torjunta-ainetta peltoetanaa vastaan ovat rautafosfaattia sisältävät rakeet.

## Lähteet
* Laji.fi: Peltoetana – Deroceras agreste
* Ötökkätieto: Peltoetana – Deroceras agreste
* Terrestrial Mollusc Tool: Deroceras agreste

### Viitteet
Tenchin kieli

**Tenchin kieli** (*tench*) on austronesialainen kieli, jota puhuu noin 50 ihmistä Tenchin saarella Papua-Uudessa-Guineassa. Tench kuuluu malaijilais-polynesialaisiin kieliin, keski- ja itä-malaijilais-polynesialaisten kielten itäiseen ryhmään ja edelleen oseanialaisiin kieliin sekä St Matthias -saarten kieliin.

## Lähteet
Starliner

**Starliner** voi tarkoittaa seuraavia:
* CST-100 Starliner, Boeingin kehittämä avaruusalus
* Lockheed L-1649 Starliner, matkustajalentokone
* Ford Starliner, henkilöautomalli
Maïva Hamadouche

**Maïva Hamadouche** (s. 4. marraskuuta 1989 Albi) on ranskalainen nyrkkeilijä.

60 kilogramman painoluokassa nyrkkeilevä Hamadouche saavutti EM-hopeaa Alcobandasissa 2019, missä hän hävisi loppuottelussa Suomen Mira Potkoselle. Hän kilpaili Tokion kesäolympialaisissa 2020 häviten ensimmäisen ottelunsa, jälleen Potkoselle, hajaäänituomiolla.

## Lähteet
* 

### Viitteet

## Aiheesta muualla

*
Shaun Keeling

**Shaun Keeling** (s. 21. tammikuuta 1987) on eteläafrikkalainen soutaja. Hän saavutti Lawrence Brittainin parina perämiehettömässä kaksikossa olympiahopeaa Rio de Janeirossa 2016. He hävisivät kilpailun voittaneelle uusiseelantilaisparille 2,80 sekuntia. Pekingin olympialaisissa 2008 Keeling sijoittui perämiehettömässä kaksikossa Ramon Di Clementen kanssa viidenneksi. Maailmanmestaruuskilpailuissa Keeling saavutti pronssia perämiehettömässä kaksikossa Amsterdamissa 2014 Vincent Breetin parina. Poznańin MM-kilpailuissa 2009 Keeling ja Di Clemente sijoittuivat kuudenneksi.

## Lähteet
Vincent Breet

**Vincent Breet** (s. 26. huhtikuuta 1993) on eteläafrikkalainen soutaja. Hän on pituudeltaan 195-senttimetrinen. Hän saavutti maailmanmestaruuskilpailuissa pronssia perämiehettömässä kaksikossa Shaun Keelingin parina Amsterdamissa 2014. Rio de Janeiron olympialaisissa 2016 Breet sijoittui perämiehettömässä nelosessa neljänneksi. Alle 23-vuotiaiden MM-kilpailuissa hän voitti perämiehettömässä kaksikossa kultaa vuonna 2013 ja saavutti hopeaa vuonna 2012.

## Lähteet
Matthew Brittain

**Matthew Brittain** (s. 5. toukokuuta 1987) on eteläafrikkalainen soutaja. Hän voitti kevyessä perämiehettömässä nelosessa olympiakultaa Lontoossa 2012. Venekuntaan kuuluivat myös James Thompson, John Smith ja Lawrence Ndlovu. He voittivat hopealle sijoittuneen brittijoukkueen 0,25 sekunnilla. Maailmanmestaruuskilpailuissa Brittain sijoittui parhaimmillaan neljänneksi John Smithin kanssa kevyessä perämiehettömässä kaksikossa Poznańissa 2009. Alle 23-vuotiaiden MM-kilpailuissa Brittain saavutti kevyessä perämiehettömässä kaksikossa James Thompsonin parina hopeaa vuonna 2007.

Brittainin isä David ja veli Lawrence ovat myös soutajia ja jälkimmäinen on olympiamitalisti vuodelta 2016.

## Lähteet
Imploding the Mirage

**Imploding the Mirage** on yhdysvaltalaisen rockyhtye The Killersin kuudes studioalbumi, joka julkaistiin 21. elokuuta 2020.
## Kappaleet
# 
# 
# 
#  
# 
# 
# 
# 
# 
# 

## Arvostelut
* Helsingin Sanomat: 
* Kaaoszine: 9½/10
* Soundi: 

## Lähteet

## Aiheesta muualla
* Imploding the Mirage Discogsissa
Abu Khalil Qabbani

**Ahmad Abu Khalil Qabbani**, myös: **Abu Khalil al-Qabbani** (1836 Damaskos, Syyria – 1902 Damaskos, Syyria) oli syyrialainen näytelmäkirjailija. Hänen ansiostaan Damaskoksessa alettiin esittää nykyaikaista teatteria. Seurueensa kanssa hän esitti kirjoittamiaan runomuotoisia näytelmiä, jotka perustuvat kansannäytelmiin ja maailmankirjallisuuteen. Niissä on laulua ja tanssia.

## Lähteet